Document ID: 32012R0551

A TANÁCS 551/2012/EU RENDELETE
(2012. június 21.)
az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 31. cikkére,
tekintettel az Európai Bizottság javaslatára,
mivel:
(1)
Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani, és megelőzhetőek legyenek a piaci zavarok, a 7/2010/EU tanácsi rendelet (1) autonóm vámkontingenseket nyitott meg bizonyos mezőgazdasági és ipari termékekre vonatkozóan, mely vámkontingenseken belül az érintett termékek csökkentett vagy nulla vámtétel mellett importálhatók. Ugyanezen okból két termék esetében szükségessé vált egy megfelelő mennyiségre vonatkozó új, nulla vámtételű vámkontingens megnyitása 2012. július 1-jétől kezdődő hatállyal.
(2)
A 09.2638, a 09.2814 és a 09.2889 tételszámmal ellátott autonóm uniós vámkontingens esetében a korábban megállapított kontingensmennyiség nem fedezi az uniós ipar szükségleteit. Következésképpen 2012. január 1-jei hatállyal növelni kell a szóban forgó kontingensmennyiségeket.
(3)
Ezenfelül a 09.2633 tételszámú autonóm uniós vámkontingens esetében az árumegnevezést módosítani kell.
(4)
Ezen túlmenően a 09.2767 tételszámú kontingenst illetően már nem áll az Unió érdekében 2012 második felére vámkontingenst biztosítani. Ezt a vámkontingenst ezért 2012. július 1-jei hatállyal le kell zárni, és a 7/2010/EU rendelet mellékletében az erre vonatkozó sort el kell hagyni.
(5)
Mivel az e rendeletben előírt egyes intézkedéseknek 2012. január 1-jétől, másoknak pedig 2012. július 1-jétől kell hatályba lépniük, ezt a rendeletet az említett időpontoktól alkalmazni kell, és annak az Európai unió Hivatalos Lapjában való kihirdetéssel haladéktalanul hatályba kell lépnie.
(6)
A 7/2010/EU rendeletet ezért ennek megfelelően módosítani kell.
ELFOGADTA EZT A RENDELETET:
1. cikk
A 7/2010/EU rendelet melléklete a következőképpen módosul:
1.
a szöveg a 09.2644 és a 09.2645 tételszámú, az e rendelet I. mellékletében szereplő sorokkal egészül ki;
2.
a 09.2638, a 09.2814 és a 09.2889 tételszámú vámkontingens-mennyiségekre vonatkozó sorok helyébe az e rendelet II. mellékletében szereplő sorok lépnek;
3.
a 09.2633 tételszám alatti vámkontingens-mennyiségre vonatkozó sor helyébe az e rendelet I. mellékletében szereplő sor lép;
4.
a 09.2767 tételszám alatti vámkontingens-mennyiségre vonatkozó sort el kell hagyni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2012. július 1-jétől kell alkalmazni.
Az 1. cikk (2) bekezdését azonban 2012. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2012. június 21-én.

Labels: 3
15
1